
Projekti „Eesti-Vene piiriäärse regiooni omavalitsuste ja ühenduste kompetentsi, loovuse, suutlikkuse ja koostöö suurendamine /  4C Solutions“ omafinantseeringu kinnitamine.
  

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Ivangorodi linnavalitsusega valmistavad ette projekti “Eesti-Vene piiriäärse regiooni omavalitsuste ja ühenduste kompetentsi, loovuse, suutlikkuse ja koostöö suurendamine / 4C Solutions“. Projekt esitatakse Eesti-Venemaa piiriäärse koostöö programmi 2014-2020 (http://www.estoniarussia.eu). 
Projekti tegevused on suunatud omavalitsuste ja kohalike ühenduste koostöö  arendamisele. Projekti tulemusena tõuseb kohalike turismialaste ühenduste teadmise ja koostöö tase ja avalike teenuste kvaliteet,  alalooliste kultuuriobjektide eksponeerimiseks  on töötatud  välja uus innovaatiline  turismitoode, mis panustab sh turismi arendamisele, ja piiriäärsete regioonide jätkusuutliku arengule. Projekti tulemusena tekkivad lisavõimalused arendada kohalike ühenduste oskusi turismiteenindamise valdkonnas ja edendada kohalike ühenduste ja omavalitsuste koostööd.
Kogu projekti eelarve on kuni 90 000 EUR, sh Narva Linna Arenduse ja Ökonoomika Ameti eelarve moodustab projektis  kuni 50 000 EUR, millest  programmi finantseering on kuni 45 000  ja omafinantseerimine on kuni 5 000 EUR ehk 10%. Projekti elluviimise periood on orienteeruvalt maist 2021 – aprillini 2022. Linnavolikogu otsusega on vaja kinnitada projekti omafinantseering.
Projekt on vastavuses Narva linna arengukavaga 2008-2023:
Strateegiline eesmärk 1.4: turismi arenguks on loodud tingimused;
Strateegiline eesmärk 2.1: linna kuvand on arendatud 
Tegevussuund 2.1.1: tõhustada olemasolevaid ja töötada välja uued meetmed linna maine kujundamiseks ja informatsiooni paremaks levitamiseks
Ülesanded:
2.1.1.1. linna positiivse maine turustamine
2.1.1.2. uute reklaamtoodete valmistamine
Tegevussuund 2.1.2: luua Läänemere riikide regioonis arenenud ja efektiivne rahvusvaheliste sidemete ja koostöö võrk
2.1.2.5. piiriülese koostöö arendamine.


2. ÕIGUSLIKUD ALUSED

2.1. Vastavalt KOKS § 22 lg 1 p-le 8 volikogu ainupädevusse kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule. 

3. OTSUS

3.1. Kinnitada projekti “Eesti-Vene piiriäärse regiooni omavalitsuste ja ühenduste kompetentsi, loovuse, suutlikkuse ja koostöö suurendamine /  4C Solutions“  omafinantseering aastatel 2021 - 2022 summas kuni 5 000 EUR, sh
· 2021. aastal kuni 2 500 EUR
· 2022. aastal kuni 2 500 EUR
[bookmark: _GoBack]3.2. Projekti positiivse rahastuse otsustamise juhul ette näha projekti ”Eesti-Vene piiriäärse regiooni omavalitsuste ja ühenduste kompetentsi, loovuse, suutlikkuse ja koostöö suurendamine /  4C Solutions“  omafinatseeringut rahaliste vahendid  Narva Linna Arenduse ja Ökonoomika Ameti eelarves aastatel 2021 - 2022 kuni 5 000 EUR aatate lõikes:
· 2021. aastal kuni 2 500 EUR
· 2022. aastal kuni 2 500 EUR



4.  VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
5.  OTSUSE JÕUSTUMINE
Otsus jõustub seadusega sätestatud korras.


Irina Janovitš
Linnavolikogu esimees


2

